ข้อบัญญัติองค์การบริหารส่วนตำบลศรีมหาโพธิเรื่องการควบคุมการเลี้ยงสุนัขและแมวพ.ศ. ๒๕๖๑[๑] โดยที่เป็นการสมควรตราข้อบัญญัติองค์การบริหารส่วนตำบลศรีมหาโพธิว่าด้วยการควบคุมการเลี้ยงสุนัขและแมวอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมประกอบมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลศรีมหาโพธิโดยความเห็นชอบของสภาองค์การบริหารส่วนตำบลศรีมหาโพธิและนายอำเภอศรีมหาโพธิจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลศรีมหาโพธิเรื่อง การควบคุมการเลี้ยงสุนัขและแมว พ.ศ. ๒๕๖๑ข้อ๒ข้อบัญญัตินี้ให้ใช้บังคับในเขตองค์การบริหารส่วนตำบลศรีมหาโพธิตั้งแต่เมื่อได้ประกาศไว้โดยเปิดเผยณ สำนักงานองค์การบริหารส่วนตำบลศรีมหาโพธิแล้วสามสิบวันข้อ๓ บรรดาข้อบัญญัติ ข้อบังคับ ระเบียบประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้การเลี้ยงสัตว์ หมายความว่าการมีสัตว์ไว้ในครอบครองและดูแลเอาใจใส่บำรุงรักษา ตลอดจนให้อาหารเป็นอาจิณ และให้หมายความรวมถึงการเลี้ยงในลักษณะที่เป็นการค้าและการเลี้ยงเพื่อการอื่นใดเจ้าของสัตว์ หมายความรวมถึงผู้ครอบครองสัตว์ด้วยและผู้ให้อาหารสัตว์เป็นอาจินสถานที่เลี้ยงสัตว์ หมายความว่า บ้าน ที่พักอาศัยคอกสัตว์ กรงสัตว์ ที่ขังสัตว์หรือสถานที่ในลักษณะอื่นที่มีการควบคุมของเจ้าของสัตว์ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้เจ้าพนักงานท้องถิ่น หมายความว่านายกองค์การบริหารส่วนตำบลศรีมหาโพธิข้อ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์โดยเฉพาะโรคพิษสุนัขบ้าและโรคอื่นๆ ที่สามารถติดต่อสู่คนได้จากสุนัข หรือแมวให้เขตองค์การบริหารส่วนตำบลศรีมหาโพธิเป็นเขตควบคุม การเลี้ยงสุนัขหรือแมวโดยให้เจ้าของหรือ ผู้ครอบครองสุนัข และหรือแมวดำเนิน การภายใต้มาตรการต่าง ๆดังต่อไปนี้ดังนี้(๑) ทำการขึ้นทะเบียนและแจ้งจำนวน เพศ อายุ รูปร่างลักษณะเฉพาะและรายละเอียดอื่น ๆ เกี่ยวกับสุนัขและแมวที่อยู่ในความครอบครองหรือการดูแลหรือเลี้ยงดูของตนต่อเจ้าพนักงานท้องถิ่นภายใน ๑๕วันนับแต่วันที่ได้เป็นเจ้าของหรือครอบครองสุนัขหรือแมวนั้นเว้นแต่จะมีเหตุหรือข้อแก้ตัวอันสมควรทั้งนี้หากสุนัขหรือแมว แล้วแต่กรณี ได้ตาย สูญหายหรือมีเหตุอื่นใดที่ทำให้สุนัขหรือแมวนั้นไม่ได้อยู่ในความครอบครองของตนอีกต่อไปหรือเจ้าของหรือผู้ครอบครองสุนัขหรือแมวนั้นประสงค์จะสละการครอบครองสุนัขหรือแมวให้ผู้นั้นแจ้งให้พนักงานท้องถิ่นหรือผู้ที่เจ้าพนักงานท้องถิ่นมอบหมายทราบเป็นหนังสือพร้อมรายละเอียดเกี่ยวกับสุนัขหรือแมวนั้นทราบภายใน ๑๕ วันนับแต่วันที่ได้รู้หรือควรจะรู้ถึงเหตุนั้นเว้นแต่จะมีเหตุหรือข้อแก้ตัวอันสมควรเจ้าพนักงานท้องถิ่นต้องออกใบรับรองการแจ้งตาม(๑) ให้เจ้าของ ผู้แจ้ง หรือผู้ที่ครอบครองสุนัขและหรือแมวนั้นตามแบบที่เจ้าพนักงานท้องถิ่นกำหนด(๒) ต้องดูแลสุนัขและหรือแมวที่อยู่ในความครอบครองหรือการดูแลของตนไม่ให้สร้างความเดือดร้อนรำคาญแก่บุคคลประชาชนทั่วไป หรืออื่น ๆ(๓)ต้องนำสุนัขและหรือแมวที่อยู่ในความครอบครอง หรือดูแลของตนไปพบสัตวแพทย์หรือปศุสัตว์เพื่อรับการฉีดวัคซีนป้องกันโรคยาคุมกำเนิด ผ่าตัดทำหมัน หรืออื่นใดแล้วแต่กรณี ตามสถานที่ที่เจ้าพนักงานท้องถิ่นประกาศกำหนดหรืออื่นใดตามที่สัตวแพทย์หรือปศุสัตว์กับเจ้าของหรือผู้ครอบครองได้ตกลงกันเท่าที่ไม่ขัดหรือแย้งต่อข้อบัญญัติของท้องถิ่นกฎ หรือบทบัญญัติแห่งกฎหมายและต้องดำเนินการให้เป็นไปตามบทบัญญัติของกฎหมายอื่นที่เกี่ยวข้องด้วยข้อ๖ ให้เจ้าพนักงานท้องถิ่นมีอำนาจในการกักขังสุนัขหรือแมวที่ไม่มีเจ้าของและให้ประกาศหาเจ้าของหรือผู้ครอบครองหากไม่มีผู้ใดมาแสดงตนเป็นเจ้าของหรือผู้ครอบครองและไม่มีผู้ใดมารับภายในระยะเวลา๕ วัน ให้มีอำนาจในการนำสุนัขหรือแมวนั้นส่งสถานที่กักสัตว์ของทางราชการหรือเอกชนหรือมอบหมายให้ผู้หนึ่งผู้ใดดำเนินการด้วยวิธีการอื่นใด แล้วแต่จะเห็นสมควร ทั้งนี้เพื่อเป็นการป้องกันหรือควบคุมการระบาดของโรคเป็นสำคัญข้อ๗ ในกรณีที่สุนัขหรือแมวตายโดยไม่ทราบสาเหตุ หรือมีเหตุอันควรสงสัยหรือเชื่อว่าสุนัขหรือแมวนั้นจะป่วยหรือตายด้วยโรคพิษสุนัขบ้าหรือโรคอื่นที่อาจติดต่อสู่คนได้ ให้เจ้าของหรือผู้ครอบครองแจ้งเจ้าพนักงานท้องถิ่นหรือผู้ที่เจ้าพนักงานท้องถิ่นมอบหมายภายใน ๒๔ชั่วโมงนับแต่เวลาที่ได้รู้หรือควรจะได้รู้เหตุนั้น เว้นแต่จะมีเหตุอันสมควรข้อ๘ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๙และที่แก้ไขเพิ่มเติมในเขตอำนาจขององค์การบริหารส่วนตำบลศรีมหาโพธิในเรื่องใดหรือทุกเรื่องก็ได้ข้อ๙ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ และที่แก้ไขเพิ่มเติมข้อ๑๐ให้นายกองค์การบริหารส่วนตำบลองค์การบริหารส่วนตำบลศรีมหาโพธิเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่งเพื่อปฏิบัติการให้เป็นไปตามข้อบัญญัตินี้เท่าที่ไม่ขัดหรือแย้งกับบทบัญญัติแห่งกฎหมายประกาศณ วันที่ ๒๓ กรกฎาคม พ.ศ. ๒๕๖๑มาโนช พูลเฉลิมนายกองค์การบริหารส่วนตำบลศรีมหาโพธิวิวรรธน์/จัดทำ๕ พฤศจิกายน๒๕๖๑นุสรา/ตรวจ๖ พฤศจิกายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๒ ง/หน้า ๒๑๖/๑๙ ตุลาคม ๒๕๖๑